

**Republika e Kosovës**

Republika Kosova-Republic of Kosovo

*Qeveria - Vlada - Government*

*Ministria e Administrimit Pushtetit Lokal*

*Ministarstvo Lokalne Administrcije Samouprave*

*Ministry of Local Government Administration*

*Prishtinë, datë, 30.08.2023*

Në mbështetje të kapitullit III të Kushtetutës së Republikës së Kosovës, bazuar në Ligjin nr.03/L-047 për Mbrojtjen dhe Promovimin e të Drejtave të Komuniteteve dhe Pjesëtareve të tyre në Republikën e Kosovës, Ligjin nr.08/L-193 mbi Ndarjet Buxhetore për Buxhetin e Republikës sё Kosovës për vitin 2023, shtojcën I-(neni 14) të Rregullores (QRK) Nr.02/2021 për Fushat e Përgjegjësisë Administrative të Zyrës së Kryeministrit dhe Ministrive, shpallë:

THIRRJE PUBLIKE PËR OPERATORËT EKONOMIK PËR SHPREHJE TË INTËRESIT PËR NDËRTIMIN DHE RENOVIMIN E SHTËPIVE PËR PËRFITUESIT E SHPALLUR NGA MAPL SIPAS THIRRJES PUBLIKE PËR NDËRTIMIN DHE RENOVIMIN E SHTËPIVE PËR PJESËTARET E KOMUNITETEVE

JO SHUMICË NË KOMUNA

Ministria e Administrimit të Pushtetit Lokal (MAPL), ka shpallur thirrje publike për aplikim për ndërtimin dhe renovimin e shtëpive për pjesëtarët të komuniteteve jo shumicë në komuna në Republikën e Kosovës, të cilët janë në gjendje të rëndë ekonomike dhe sociale, dhe të cilët nuk kanë kushte adekuate të banimit, me qëllim të krijimit të kushteve normale për jetë.

Pas shpalljes së përfituesve, me qellim të planifikimit dhe koordinimit sa më të mirë të këtij procesi, MAPL ka shpallur këtë thirrje publike për shprehje të interesit nga Operatorët Ekonomik për ndërtimin dhe renovimin e shtëpive për përfituesit. Përmes kësaj thirrje, MAPL do të përpiloj një listë me të gjithë operatoret ekonomik të cilët kanë shprehur interes sipas kushteve të mëposhtme. Kjo listë do ta publikojë ne web faqe të MAPL-së, dhe do ta ndahet me përfituesit e për ndërtim dhe renovim e shtëpive, me të cilët Operatoret Ekonomik të parakualifikuar, potencialisht do të nënshkruaj kontratë individuale me përfituesit për ndërtim dhe renovim e shtëpive.

Për financimin e ndërtimit dhe renovimit të shtëpive, MAPL për ketë vit fiskal ka planifikuar 2,915,000.00 €, të ndara në dy LLOT-e.LLOT-I, 2,000,000,00 €, për ndërtimin e shtëpive, sipas modelit 62 m², sipas planeve detal dhe unike që do ta ofrojë MAPL për të gjithë përfituesit, dhe LLOT-II, 915,000.00 €, për renovimin e shtëpive, ku përfituesit do të mund të lidhin kontratë me Operatoret Ekonomik për blerjen e materialit ndërtimor dhe renovimin e shtëpisë.

**Kriteret dhe dokumentacioni qe duhet dorëzohet nga operatorët ekonomik për shprehje të interesit për ndërtimin dhe renovimin e shtëpive, janë si në vijim:**

1. Certifikatën e regjistrimit të biznesit ku fushë veprimtari e tij është ndërtimi dhe renovimi i objekteve të banimit;
2. Certifikata e numrit fiskal;
3. Certifikata e TVSH-së;
4. Vërtetimi tatimorë që dëshmon se nuk ka obligime tatimore;
5. Konfirmimin bankar të xhirollogarisë.

**Periudha e aplikimit:**

Njoftimi për thirrje publike është i publikuar në web-faqen e Ministrisë së Administrimit të Pushtetit Lokal (MAPL), [*https://mapl.rks-gov.net/*](https://mapl.rks-gov.net/)*.*

Aplikuesit që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin në kopje fizike në katin përdhese në Ndërtesën e Qeverisë (ish Rilindja), për çdo dite pune nga ora 10:00 deri 12:00 dhe nga ora 13:00 deri 15:00 ose në email adresën: Mapl.Aplikimi@rks-gov.net.

Aplikacionet që dorëzohen në mënyrë fizike, duhet të jenë të mbyllura në zarf, në të cilin shkruhet:

* *Emri dhe Mbiemri i Operatorit Ekonomik;*
* *Data e aplikimit; dhe*
* *Kontaktet.*

Thirrja do të jete e hapur nga data 30.08.2023 deri me datë 08.09.2023, në orën 16:00. Aplikimet pas këtij afati nuk pranohen.

***Vërejtje:*** *Për çdo parregullsi që mund të hasni gjate këtij procesi, ju lutem që të lajmëroni rastin tek organet përgjegjëse në numrin e telefonit: 192; 038-550-999; 0800199999; dhe email adresën:* *info@kosovopolice.com*